**9. razred: BIOLOGIJA – *Pouk na daljavo***

Torek, 17. marec 2020 Zaporedna ura: 1

**Koronavirus**



V situaciji, ki nas je doletela, je prav, da se čimbolj informiraš o vsem, kar je povezano s tem nevarnim koronavirusom.

Ta virus so poimenovali SARS-CoV-2, **bolezen**, ki jo koronavirus povzroča pa **COVID-19**. Bolezen, ki se med ljudmi prenaša kapljično, se kaže z vročino, kašljem in občutkom pomanjkanja zraka, kar je značilno za pljučnico. Bolezen se hitro širi po Sloveniji, Evropi in svetu. Da nas okužba z virusom ne bo doletela oziroma bo doletela čim manj ljudi, je prav, da se držimo navodil, upoštevamo vse preventivne ukrepe, se zadržujemo doma ali se sami odpravimo na sprehod v naravo.

Da boš čim bolje seznanjen z boleznijo in njenim preprečevanjem širjena ter z vsemi aktualnimi informacijami, pojdi na spletno stran NIJZ in si to preberi:

<https://www.nijz.si/sl/koronavirus-2019-ncov>

Ker smo se o razlikah med virusom in bakterijsko celico pri pouku že učili, ponovi in v zvezek oblikuj zapis:

* razlike med bakterijsko celico in virusom,
* razlike med zdravljenjem bakterijskih in virusnih boleznimi.

Če je v tebi tudi malo znanstvenika, te sigurno zanima, kako koronavirus okuži človeško celico. To si lahko prebereš v članku na naslednji povezavi:

<https://kvarkadabra.net/2020/03/koronavirus/>

Piše: Sašo Dolenc, Kako koronavirus okuži človeško celico?

**Samo s skupnimi močmi nam bo uspelo zaustaviti širjenje te virusne bolezni.**

**Ostani zdrav!**